Lyngåsbanen

Lyngåsbanen eller Lyngås Motorbane var en rallycrossbane i Lier i Buskerud.

Banen var en av Norges mest kjente, og ble driftet av NMK Drammen. Banens første løp ble holdt 29. oktober 1972.Drammens Tidende – Folkefesten på Lyngåsbanen i Lier Banen ble i 1979 godkjent som EM-arena for rallycross, og det første EM-løpet ble kjørt i 1980. På det meste var det 20 000 tilskuere på banen på 1980-tallet. I 2004 ble den siste EM-rundet holdt på banen, etter 25 løp. I 2010 ble det holdt et 30-års jubileumsløp for å feire 30 år siden det første EM-løpet. Vinneren av løpet ble Sverre Isachsen fra KNA Eiker.

Lyngåsbanen hadde en sving som var oppkalt etter Martin Schanche (Schanche-svingen), og en dump etter Ludvig Hunsbedt (Ludvig-dumpa).

I 2010 ble tredje sesong av Zebra Grand Prix spilt inn på banen.

Banen var på begynnelsen av 2000-tallet truet av nedleggelse grunnet økonomiske uenigheter med grunneieren. I juni 2013 meldte NMK Drammen at klubben neppe ville få fornyet leien av banen etter 2013-sesongen.Drammens Tidende: Lyngåsbanen sovner inn (2. juni 2013, besøkt 9. juni 2013)

Siste løp på Lyngåsbanen ble kjørt 1. september 2013.

 Se også 
 Liste over racerbaner i Norge

 Referanser 

 Eksterne lenker 
 NMK Drammen

Kategori:Racerbaner i Norge
Kategori:Etableringer i 1972
Kategori:1972 i Norge
Kategori:Tidligere idrettsanlegg i Buskerud
Kategori:Byggverk i Lier
Kategori:Sport i Lier